CELEX: 32018D0168
Language: lv
Date: 2018-02-02 00:00:00
Title: Padomes Īstenošanas lēmums (KĀDP) 2018/168 (2018. gada 2. februāris), ar ko īsteno Lēmumu (KĀDP) 2015/740 par ierobežojošiem pasākumiem saistībā ar situāciju Dienvidsudānā

3.2.2018   
            
            
               LV
            
            
               Eiropas Savienības Oficiālais Vēstnesis
            
            
               L 31/86
            
         PADOMES ĪSTENOŠANAS LĒMUMS (KĀDP) 2018/168
   (2018. gada 2. februāris),
   ar ko īsteno Lēmumu (KĀDP) 2015/740 par ierobežojošiem pasākumiem saistībā ar situāciju Dienvidsudānā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 31. panta 2. punktu,
   ņemot vērā Padomes Lēmumu (KĀDP) 2015/740 (2015. gada 7. maijs) par ierobežojošiem pasākumiem saistībā ar situāciju Dienvidsudānā un ar ko atceļ Lēmumu 2014/449/KĀDP (1), un jo īpaši tā 9. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2015. gada 7. maijā pieņēma Lēmumu (KĀDP) 2015/740.
            
         
               (2)
            
            
               Ņemot vērā to, ka Dienvidsudānā arvien pasliktinās humanitārā un drošības situācija, un ņemot vērā dažu miera procesā iesaistīto pušu apņēmības trūkumu, par ko liecina 2017. gada 21. decembrī parakstītā Nolīguma par karadarbības pārtraukšanu vairākkārtēja pārkāpšana, Lēmuma (KĀDP) 2015/740 II pielikumā izklāstītajam tādu personu un vienību sarakstam, kurām piemēro ierobežojošus pasākumus, būtu jāpievieno trīs personas.
            
         
               (3)
            
            
               Tāpēc būtu attiecīgi jāgroza Lēmuma (KĀDP) 2015/740 II pielikums,
            
         IR PIEŅĒMUSI ŠO LĒMUMU.
   1. pants
   Ar šo Lēmuma (KĀDP) 2015/740 II pielikumu groza tā, kā izklāstīts šā lēmuma pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Briselē, 2018. gada 2. februārī
      
         
            Padomes vārdā –
         
         
            priekšsēdētāja
         
         E. ZAHARIEVA
      
   
   
      (1)  OV L 117, 8.5.2015., 52. lpp.
   
   
      PIELIKUMS
      Turpmāk norādītās personas tiek iekļautas Lēmuma (KĀDP) 2015/740 II pielikumā izklāstītajā sarakstā:
      
         
                      
                  
                  
                     Vārds
                  
                  
                     Identifikācijas informācija
                  
                  
                     Pamatojums
                  
                  
                     Sarakstā iekļaušanas datums
                  
               
                     “1.
                  
                  
                     
                        Paul Malong
                     
                  
                  
                     Dzimšanas datums: 1962. gada 2. janvāris, 1960. gada 12. aprīlis, 1960. gada 4. decembris, 1960. gada 30. janvāris
                     Dzimšanas vieta: Malualkon, Sudāna; Malualkon, Dienvidsudāna; Warawar, Sudāna; Warawar, Dienvidsudāna
                  
                  
                     
                        Paul Malong līdz 2017. gada maijam bija Sudānas Tautas atbrīvošanas armijas (SPLA) Ģenerālštāba vadītājs. Lai gan viņš no šā amata tika atbrīvots, viņš joprojām ir ietekmīga persona, jo komandē vairākus paramilitārus grupējumus, viņam ir sabiedrotie SPLA, kā arī plašs patronāžas tīkls. Viņa ietekmi apliecina arī fakts, ka 2017. gada oktobrī augstākā ranga virsnieki (tostarp pulkvežleitnants Chan Garang) mēģināja ar spēku atbrīvot Malong no mājas aresta; 2018. gada janvārī prezidents Kiir apsūdzēja Malong par mobilizēšanos karam. Malong arī komandēja vienības, kas izdarīja smagus cilvēktiesību pārkāpumus, ieskaitot uzbrukumus civiliedzīvotājiem un viņu nogalināšanu, un ciematu iznīcināšanu plašā mērogā.
                  
                  
                     3.2.2018.
                  
               
                     2.
                  
                  
                     
                        Michael Makuei Leuth
                     
                  
                  
                     Dzimšanas datums: 1947. gads
                     Dzimšanas vieta: Bor, Dienvidsudāna; Bor, Sudāna
                  
                  
                     
                        Michael Makuei Leuth kopš 2013. gada ieņem Informācijas un apraides ministra amatu un ir valdības delegācijas runaspersona Starpvaldību attīstības iestādes (IGAD) miera sarunās. Makuei ir traucējis politiskajam procesam Dienvidsudānā, jo īpaši ar naidu kurinošiem publiskiem izteikumiem kavējot 2015. gada augusta Nolīguma par Dienvidsudānas konflikta atrisināšanu (ARCSS) īstenošanu, un kavējot ARCSS Apvienotās uzraudzības izvērtēšanas komitejas darbu un ARCSS pārejas laika tiesu varas iestāžu izveidi. Viņš arī ir kavējis ANO Reģionālās aizsardzības spēku (RPF) operācijas. Makuei ir atbildīgs arī par smagiem cilvēktiesību pārkāpumiem, tostarp par vārda brīvības ierobežojumiem.
                  
                  
                     3.2.2018.
                  
               
                     3.
                  
                  
                     
                        Malek Reuben Riak
                     
                  
                  
                     Amats: ģenerālleitnants
                     Dzimšanas datums: 1960. gada 1. janvāris
                     Dzimšanas vieta: Yei, Dienvidsudāna
                  
                  
                     
                        Malek Reuben Riak kopš 2017. gada maija ieņem valdības armijas aizsardzības štāba vadītāja vietnieka un ģenerālinspektora amatu. Pirms tam viņš ieņēma SPLA mācību štāba vadītāja vietnieka amatu (2016. gada marts – 2017. gada maijs) un SPLA vadītāja vietnieka amatu (2013. gada janvāris – 2016. gada marts). Aizsardzības štāba vadītāja vietnieka amatā viņam bija nozīmīga loma armijas apgādē ar ieročiem.
                     ANO ekspertu grupa Malek Reuben Riak bija identificējusi kā augsta ranga amatpersonu, kas ir atbildīga par 2015. gada aprīļa valdības ofensīvas pret Unity State plānošanu un izpildes pārraudzību. Tika izdarīti smagi cilvēktiesību pārkāpumi, kas ietvēra ciematu un infrastruktūras sistemātisku iznīcināšanu, vietējo iedzīvotāju piespiedu pārvietošanu, civiliedzīvotāju haotisku nogalināšanu un spīdzināšanu, plašu seksuālās vardarbības izmantošanu, tostarp pret vecākiem cilvēkiem un bērniem, un bērnu nolaupīšanu un vervēšanu karošanai. Ņemot vērā notiekošās miera sarunas starp valdību un opozīciju, šī ofensīva ar vardarbības aktiem ir traucējusi politiskajam procesam.
                  
                  
                     3.2.2018.”